stanford-oval/wikipedia huggingface dataset:
Lehto Group
Historia > Pörssiyhtiönä (2016–)

Päätoimija muutti nimensä Lehto Groupiksi helmikuussa 2016.
Huhtikuussa 2016 Lehto listautui Helsingin pörssin päälistalle. Yhtiön markkina-arvo oli listautumisvaiheessa 297 miljoonaa euroa. Lehdon ensimmäiset pörssivuodet sujuivat hyvin ja yhtiön markkina-arvo kohosi kesällä 2017 korkeimmillaan yli 800 miljoonaan euroon.
Lehdon liikevaihto kasvoi aina vuoteen 2018 saakka nopeasti ja samalla yhtiö onnistui pitämään kiinni kannattavuudestaan, joka oli suomalaisella rakennusalalla harvinaista. Yhtiön liikevaihto oli korkeimmillaan vuonna 2018 noin 721 miljoonassa eurossa ja liiketulos vuonna 2017 noin 65 miljoonassa.
Vuoden 2018 aikana Lehto oli useaan kertaan negatiivisesti esillä julkisuudessa. Maaliskuussa 2018 yhtiön johtohenkilöt myivät yllättäen 143 miljoonalla eurolla yhtiön osakkeita, mikä sai Lehdon osakekurssin laskemaan. Syksyllä Lehto antoi kaksi negatiivista tulosvaroitusta.
Vuonna 2019 Lehdon liiketulos kääntyi negatiiviseksi ja yhtiön liikevaihto lähti laskemaan alaspäin. Yhtiö antoi vuoden aikana kaksi negatiivista tulosvaroitusta lisää. 2020 Lehdon liiketulos oli niukasti voitollinen, 2021 ja 2022 jälleen reilusti tappiollinen.
Kesään 2023 mennessä Lehto oli ajautunut pahoihin talousvaikeuksiin. Lokakuussa 2023 yhtiö kertoi aikovansa myydä kaiken liiketoimintansa pois. Kaupan jälkeen Lehto Groupin nettovarallisuus jäisi negatiiviseksi, eikä yhtiöllä olisi enää mitään liiketoimintaa. Kauppa kariutui joulukuussa 2023. Lehto Groupin kolme tytäryhtiötä, Lehto Asunnot Oy, Lehto Tilat Oy ja Lehto Korjausrakentaminen Oy jättivät konkurssihakemukset 6. helmikuuta 2024. 15. helmikuuta 2024 Lehto Group jätti Oulun käräjäoikeuteen hakemuksen yrityssaneerausmenettelyn käynnistämiseksi. Huhtikuussa 2024 Hannu Lehdon ilmoitettiin palaavan Lehto Groupin toimitusjohtajaksi.
Hallitus

Seppo Laine (puheenjohtaja 2020–)
Mikko Räsänen (2013–)
Anne Korkiakoski (2019–)
Helena Säteri (2020–)
Raimo Lehtiö (2020–)
Aiheesta muualla

Lehto Group
Wiccan

| Wiccan |
| --- | --- |
 Billy Kaplan Asgardilaisena.
Luoja(t):  Allan Heinberg & Jim Cheung
Kustantamo:  Marvel
Ensiesiintyminen:  Young Avengers #1 (2005)
Henkilötiedot
Oikea nimi:  William "Billy" Kaplan
Status:  Aktiivinen
Pituus:  174 cm
Paino:  71 kg
Ryhmäsidokset:  Nuoret Kostajat
Voimat:  Kyky lentää, ampua sähkölatauksia ja luoda loitsuja
Suhteet
Sukulaiset:  Jeff Kaplan (isä), Rebecca Kaplan (äiti)
Wiccan, oikealta nimeltään alun perin William "Billy" Maximoff ja myöhemmin William "Billy" Kaplan, on Marvel-kustantamon sarjakuvissa esiintyvä supersankari. Wiccanin ensiesiintyminen tapahtui amerikkalaisen Young Avengers -lehden ensimmäisessä numerossa. Hahmon loivat Allan Heinberg ja Jim Cheung.
Historia

Billy Kaplan syntyi reformijuutalaiseen perheeseen. Koulussa häntä kiusattiin säännöllisesti ja Billy haki turvapaikkaa Kostajien kartanon porteilta. Eräänä päivänä Billy törmäsi Kostajien Purppuranoitaan, joka kehottaa tätä nousemaan kiusaajiaan vastaan. Purppuranoita parantaa Billyn tappeluissa saamat haavat ja muutamia viikkoja myöhemmin Billy auttaa erästä toista kiusattua lasta käyttäen samalla vastomaisesti maagisia voimiaan.
Myöhemmin, kun Rautapoika perusti Nuoret Kostajat Billy liittyy joukkoon ja ottaa itselleen koodinimen Asgardilainen. Myöhemmin hän kuitenkin muuttaa sen Wiccaniksi. Hän harjoittaa voimiaan Hulkkion äidiltä lainaamistaan kirjoista ja oppii hallitsemaan niitä lopulta paremmin.
Myöhemmin paljastui, että Wanda Maximoff / Purppuranoita, jolla oli samanlaiset voimat kuin Billyllä, oli aikoinaan käyttänyt kykyään muuttaa todellisuutta luomaan kaksoispoikansa, Billy ja Tommy Maximoffin. Wanda ei kuitenkaan tiennyt, että kaksosten luomiseen oli käytetty palasia Mefiston sielusta. Kun poikien sielut palasivat osaksi Mefistoa, Wanda heille antamat voimat tuhosivat Mefiston ja Billy Maximoff oli syntynyt uudelleen Billy Kaplanina, kun taas Tommy Maximoff oli syntynyt uudelleen Thomas Sheperdinä, joka oli itsekin Nuorten Kostajien jäsen koodinimellä Nopeus.
Muiden monien supersankarien tapaan Wiccan valitsee puolensa sisällissodassa ja liittyy Kapteeni Amerikan vastarintaliikkeeseen yhdessä muiden Nuorten Kostajien kanssa.
Historia > Seksuaalisuus

Wiccanin vuorovaikutus ja lämpimät suhteet Hulkkioon sai jotkut lukijoista spekuloimaan nuorten miesten ystävyyssuhteen todellista laatua. Allan Heinberg myönsi miesten suhteen olevan homoseksuaalinen San Diegon sarjakuvafestivaaleilla. Heinberg oli yllättynyt siitä, että hänen hienovaraiset vihjeensä oli poimittu niinkin nopeasti ruutujen välistä.
Mennessään Kat Farrellin haastatteluun Jessica Jones varoittaa Hulkkiota ja Wiccania Farrellin mahdollisesta kysymyksestä koskien heidän seksuaalisuuttaan. Hetken mietinnän jälkeen pari päättää kertoa haastattelussa totuuden, johon Teddy lisää "Miksi vain Pohjantähti saisi pitää hauskaa?"
Voimat ja varusteet

Wiccanina Billy omaa ikäisensä, aktiivisesti kuntoilevan nuoren miehen voimat.
Hänen todellinen voimansa on hänen hallitsemansa taito langettaa loitsuja, jotka voivat olla kytköksissä Purppuranoidan todellisuutta muokkaavien voimien kanssa. Alussa Billy kykeni lentämään ja projektoimaan salamia. Nykyään Wiccan kykenee langettamaan loitsuja hokemalla mantramaisesti tiettyä loitsua, kuten "Haluan hänen unohtavan! Haluan hänen unohtavan!" ja keskittyen samalla intensiivisesti haluttuun lopputulokseen. Hän on kyennyt loitsuillaan jäljittämään ihmisiä, luomaan illuusioita, tuhoamaan voimakenttiä, teleporttaamaan lukuisia ihmisiä kerralla, heittämään voimakkaita energiaiskuja ja langettamaan lumouksia.
Wiccanin kykyjen todelliset äärirajat eivät ole tiedossa.
Aiheesta muualla

Marvel-kustantamon kotisivujen osuus Wiccanista (englanniksi)
Marvel Database -sivuston osuus Wiccanista (englanniksi)
Gay League-sivuston profiili Wiccanista (Arkistoitu – Internet Archive) (englanniksi)
Marvel-universumin nuoret rakastavaiset, Wiccan ja Hulkkio (jälkimmäinen ihmisolomuodossaan).
Ambrose Bierce

| Ambrose Gwinnett Bierce |
| --- | --- |
 Ambrose Bierce
Henkilötiedot
Syntynyt: 1843
Kuollut: 1914   (katosi, kohtalo jäänyt epäselväksi)
Kansalaisuus:  Yhdysvallat
Ammatti:  toimittaja, prosaisti ja runoilija
Siviilisääty:  naimisissa
Puoliso:  Mary Ellen Bierce
Lapset:  Day (1872–1889) Leigh (1874–1901) Helen (1875–1940)
Muut tiedot
 Nimikirjoitus
Aiheesta muualla
Kotisivu
Ambrose Gwinnett Bierce (1842 Meigsin piirikunta, Ohio, Yhdysvallat – 1914? Meksiko) oli yhdysvaltalainen journalisti ja kirjailija Hänen omintakeinen sarkastinen kirjoitustyylinsä tuotti hänelle lempinimen Katkera Bierce (Bitter Bierce). Biercen tunnetuimpiin teoksiin kuuluu kirja Saatanan sanakirja (engl. Devil's Dictionary). Bierce katosi jäljettömiin vuonna 1914 Meksikossa raportoidessaan maan sisällissodasta Pancho Villan joukoissa.
Teokset > Kirjat

Cobwebs from an Empty Skull (1874)
Tales of Soldiers and Civilians, tunnetaan myös nimellä In the Midst of Life (1892)
The Monk and the Hangman's Daughter (1892)
Can Such Things Be? (1893)
The Devil's Dictionary (1911, julkaistu alun perin osittain nimellä The Cynic's Word Book 1906)
Collected Works (1909)
Teokset > Novellit

| 0 | 1 | 2 |
| --- | --- | --- |
|  The Haunted Valley (1871)  An Inhabitant of Carcosa (1887)  One of the Missing (1888)  The Boarded Window (1891) – Tukittu ikkuna  Chickamauga (1891)  The Eyes of the Panther (1891)  Haita the Shepherd (1891)– Paimenpoika Haita  The Man and the Snake (1891) – Mies ja käärme  The Middle Toe of the Right Foot (1891) – Oikean jalan keskivarvas  An Occurrence at Owl Creek Bridge (1891) – Tapaus Owl Creekin sillalla  The Suitable Surroundings (1891)  A Tough Tussle (1891)  A Watcher by the Dead (1891)  An Adventure at Brownville (1893)  A Baby Tramp (1893)  Bodies of the Dead (1893)  The Death of Halpin Frayser (1893) – Halpin Frayserin kuolema  The Famous Gilson Bequest (1893)  John Bartine's Watch (1893)  The Night-Doings at 'Deadman's' (1893)  A Psychological Shipwreck (1893)  The Realm of the Unreal (1893)  The Secret of Macarger's Gulch (1893)  The Damned Thing (1894) – Kirottu otus  A Vine on a House (1905)  The Moonlit Road (1907)  |  Beyond the Wall (1909)  A Diagnosis of Death (1909)  A Jug of Syrup (1909) – Siirappipurnukka  Moxon's Master (1909)  Staley Fleming's Hallucination (1909)  The Stranger (1909)  The Way of Ghosts (1909)  The Affair at Coulter's Notch  An Affair of Outposts  The Applicant  The Baptism of Dobsho  A Bottomless Grave  The City of the Gone Away  The Coup de Grace – Armonisku  Curried Cow  The Failure of Hope and Wandel  George Thurston  A Holy Terror – Pyhä kauhu  A Horseman in the Sky  The Hypnotist  An Imperfect Conflagration  The Ingenious Patriot  John Mortonson's Funeral  Jupiter Doke, Brigadier-General  Killed at Resaca  A Lady from Redhorse  |  The Little Story  The Major's Tale  The Man Out of the Nose  The Mocking-Bird  The Monk and the Hangman's Daughter  Mr Swiddler's Flip-Flap  My Favourite Murder – Suosikkimurhani  Mysterious Disappearances  Oil of Dog – Koiraöljyä  One Kind of Officer  One of Twins  One Officer, One Man  One Summer Night – Eräs kesäyö  Parker Adderson, Philosopher – Parker Adderson, filosofi  Perry Chumly's Eclipse  A Providential Intimation  The Race at Left Bower  A Resumed Identity  A Revolt of the Gods– Jumalten kapina  Some Haunted Houses – Eräitä kummitustaloja  A Son of the Gods  The Story of a Conscience  The Tail of the Sphinx  Visions of the Night  The Widower Turmore  |
Suomennokset > Suomennetut teokset

Pyhä kauhu: Kuusi kertomusta.  (2. korjattu painos. Suom. V. Hämeen-Anttila. Kielentarkistus 1996. Pokkaristo-sarja)  Karisto, 1996.  ISBN 951-23-3595-6
Vanhempainmurhaajien klubi.  (Suom. Timo Tamminen. Kauhukabinetti-sarja)  Odessa, 1986.  ISBN 951-23-3595-6
Saatanan sanakirja.  ((Devil’s Dictionary, 1911.) Suom. Asmo Koste)  Nastamuumio, 1995.  ISBN 952-5083-00-4
Laajennettu saatanan sanakirja.  ((Enlarged Devil’s dictionary, 1967, edited by Ernest Jerome Hopkins.) Suom. Asmo Koste)  Nastamuumio, 2007.  ISBN 978-952-5083-22-4
Lyhyitä tarinoita.  ((Collected works of Ambrose Bierce. Vol. 9: Fantastic fables, 1909.) Suom. Asmo Koste)  Nastamuumio, 1998.  ISBN 952-5083-07-1
Suomennokset > Suomennettuja novelleja kokoomateoksissa

”Tapaus Owl Creekin sillalla” (1890). Suom. teoksissa Pyhä kauhu (1936, 2. painos 1996), Viides Hyvää yötä! ja Amerikkalaisia kertojia (1959).
”Muuan Kalmalan asukas” (1886). Suom. teoksessa Suuri kummituskirja (1993).
”Oikean jalan keskivarvas” (1890) novellikokoelmassa Markku Sadelehto (toim.): Haudantakaisia.  Suomentanut Osmo Saarinen. Helsinki:  Jalava, 1994.  ISBN 951-887-050-0 .
Kirjallisuutta

Halme, Jukka & Nummelin, Juri (toim.): Ulkomaisia kauhukirjailijoita.  Helsinki:  BTJ Kirjastopalvelu, 2005.  ISBN 951-692-595-2
Nummelin, Juri (toim.): Pohjoisamerikkalaisia lännenkirjailijoita.  Helsinki:  BTJ Kirjastopalvelu, 2005.  ISBN 951-692-584-7
Aiheesta muualla

Kuvia tai muita tiedostoja aiheesta Ambrose Bierce Wikimedia Commonsissa
Sitaatteja aiheesta Ambrose Bierce Wikisitaateissa
Lisää luettavaa aiheesta Ambrose Bierce on Wikiaineistossa (englanniksi)
Poems by Ambrose Bierce at PoetryFoundation.org (englanniksi)
The Ambrose Bierce Site (englanniksi)
The Ambrose Bierce Project (englanniksi)
Ambrose Bierce Quotes (englanniksi)
One of Bierce's last letters (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI 2  3  VIAF 2 
Kansalliset:  Norja  Espanja  Ranska 2  BnF data 2  Argentiina  Katalonia  Saksa  Italia  Israel  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali  Vatikaani 
Tieteilijät:  CiNii 
Taiteenala:  MusicBrainz 
Henkilöt:  Deutsche Biographie  DDB  Trove 
Muut:  Europeana  SNAC  IdRef
Biafran punta

| Biafran punta   Biafran pound (englanniksi) |
| --- | --- |

ISO 4217 -koodi:  Ei ole olemassa
Keskuspankki:  Bank of Biafra
Esitelty:  1967–1970
Symboli:  £
Käyttäjät:   Biafra
Jaettava yksikkö:  šillinki
Biafran punta oli Nigeriasta irrottautuneen Biafran tasavallan rahayksikkö 1967–1970. Punta jakautui 20 šillinkiin, jotka jaettiin vielä 12 pennyyn.
Painokset ja nimellisarvot

Setelit laski liikkeeseen Biafran keskuspankki (Bank of Biafra), ja niissä on pankin pääjohtajan Sylvester Ugon ja toisen henkilön allekirjoitukset. Seteleitä painettiin kahta eri sarjaa (1967 ja 1968/69) nimellisarvoiltaan 5 ja 10 šillinkiä ja 1, 5 ja 10 puntaa.
Maksuvälineenä

Biafran itsenäisyyden aikana sen oma valuutta oli heikko ja se kärsi loppuaikoinaan usean sadan prosentin inflaatiosta kuukausittain. Yksi savuke saattoi maksaa jopa kymmenen šillinkiä, eikä tiettyjä hyödykkeitä kuten bensiiniä myyty Biafran puntia vastaan lainkaan.
Koska Biafran tasavaltaa ei valtiona kansainvälisesti tunnustettu, ei Biafran puntaakaan virallisesti hyväksytty kansainväliseksi maksuvälineeksi. Joissakin läntisen Afrikan rannikkovaltioiden yhteisöissä, kuten Ghanan, Togon ja Beninin rajakaupungeissa, puntaa käytetään edelleen epävirallisena vaihdannan välineenä, jolla halutaan tuoda julki omaa poliittista kantaa. Biafran punnan arvo saattaa ylittää jopa virallisen maksuvälineen nairan arvon. Vuonna 2011 Biafran uudelleenitsenäistymistä ajava MASSOB-järjestö alkoi laskea kiertoon Biafran punnan seteleitä, joilla on jopa 270 kertaa korkeampi ostovoima kuin nairalla.
Muualla entisen Biafran tasavallan rahoilla on vain numismaattista arvoa. Yhden punnan seteliraha (1968) on hyvin yleinen, kun taas muut harvinaisempia.
Arete (filosofia)

Aretē Kelsū, ”Celsuksen hyve”. Kopio alkuperäisestä veistoksesta Celsuksen kirjaston julkisivussa Efesoksessa.
Arete (m.kreik. ἀρετή, aretē, ”hyve”) oli keskeinen käsite antiikin kreikkalaisessa kulttuurissa ja filosofiassa. Kreikkalainen kasvatus (paideia) korosti hyveellisyyden merkitystä. Arkaaisen kauden kreikkalaisessa aristokraattisessa kulttuurissa hyveellisyys merkitsi luonteen hyvyyttä ja erinomaisuutta. Varhaisessa muodossaan käsite oli sidottu päämäärän tai tarkoituksen täyttämiseen. Näin sen merkitys vaihtui kohteen mukaan. Ihmisen hyveellisyys merkitsi eri asiaa kuin esimerkiksi hevosen hyve. Ihmisen kohdalla hyveellisyys liittyi ihmisen täysien kykyjen mukaan elämiseen. Hevosen kohdalla sanaa saatettiin käyttää esimerkiksi hevosten juoksunopeudesta.
Areten henkilöitymänä oli jumalatar Arete, joka oli sovun jumalattaren Harmonian sisar. Arete oli myös muun muassa filosofi Aristippoksen tyttären Arete Kyreneläisen nimi.
Homeros

Homeroksen Iliaassa ja Odysseiassa hyve (aretē) liitetään lähinnä sankareihin (heeroksiin) ja ylhäisöön puhuttaessa heidän rohkeudestaan ja fyysisestä voimasta. Homeroksen runoudesta välittyvät arvot ja ihanteet, jotka vallitsivat kreikkalaisessa aristokraattisessa kulttuurissa 700-800 eaa. Aristokraattisessa kulttuurissa korostettiin miehuullisuutta, kunnian tavoittelua, taistelussa menestymisen ja kilpailullisuuden merkitystä. Hyveellinen aristokraatti kykeni menestymään sotaretkillä, urheilukilpailussa ja muissa kilpailuissa säätykumppaneita vastaan. Hyveellisen aristokraatin tuli kyetä nousemaan kilpailussa tavallisen kansan yläpuolelle.
Kreikkalaisten filosofien hyvekäsitys sai merkittävästi vaikutteita Homeroksen runouden kilpailullisesta maailmankuvasta. Aristokraattiseen hyvekäsitykseen, joka korosti kilpailullisuutta oli kuitenkin vaikeaa yhdistää yhteisöllisiä arvoja kuten muiden ihmisten huomioon ottamista. Kyseisestä syystä näitä arvoja kohtaan esitettiin myös ankaraa kritiikkiä.
Vaikka Homeroksen runoissa korostetaan miehisiä hyveitä, kilpailullisia ja sotilaallisia arvoja, runoissa tarkastellaan myös naisten asemaa. Homeroksen mukaan esimerkiksi Odysseuksen vaimon, Penelopen hyve (aretē) liittyy hänen yhteistyökykyynsä. Agamemnon ylistää häntä tästä kyvystä.
Platon

Platon (427–347 eaa.) kritisoi moraaliseen sävyyn Homeroksen runojen maailmankuvaa, jossa kuvattiin kreikkalaisten jumalten häikäilemätöntä kilpailua. Valtio-teoksessa esitetyn näkemyksen mukaan kaikki runoissa esitetyt näkemykset eivät kasvattaneet ihmisiä hyveellisyyteen. Platonin dialogeissa Sokrates esiintyy hyveellisyyden opettajana. Platonin mukaan hyveitä olivat muun muassa kohtuullisuus, oikeudenmukaisuus (dikaiosyne), itsehillintä (sofrosyne) ja järkevyys. Filosofi tarkastelee hyveellisyyttä erityisesti dialogissa Menon. Siinä esitetään muun muassa kysymys siitä, voiko hyvettä opettaa.
Aristoteles

Aristoteleen (382–322 eaa.) filosofiassa hyve (aretē) nousee keskiöön. Filosofi käsittelee hyveellisyyttä teoksessaan Nikomakhoksen etiikka. Kyseisessä teoksessa esitetään näkemys hyveellisyydestä kultaisena keskitienä kahden paheen välissä.
Aiheesta muualla

Arete (Arkistoitu – Internet Archive) (englanniksi)
1 2  Liddell, Henry George & Scott, Robert: ἀρετή, ἡ A Greek-English Lexicon.  1940. Oxford:  Clarendon Press / Perseus Digital Library, Tufts University. (englanniksi)
Cam Ranhin kansainvälinen lentoasema

Cam Ranhin kansainvälinen lentoasema sijaitsee 30 kilometrin päässä  Nha Trangin kaupungin keskustasta Vietnamin pohjoisosassa. Lentoasemalla on kaksi yhdensuuntaista kiitotietä. Se on sekä siviili- että sotilasliikenteen käytössä.
Volvo S90 ja V90 (2016)

| Volvo S90 / V90 |
| --- | --- |

Valmistustiedot
Valmistusmaa:   Intia  Kiina  Malesia  Ruotsi
Valmistaja:  Volvo
Valmistusvuodet:  2016–
Korimalli:  4-ovinen sedan 5-ovinen farmari
Luokka:  E-segmentti
Edeltäjä:  Volvo S80 Volvo V70
Teknisesti samankaltaisia:  Lynk & Co 09 Polestar 1 Volvo S60 III Volvo V60 II Volvo XC60 II Volvo XC90 II
Tekniset tiedot
Pohjalevy:  Volvo SPA
Moottori:  R4
Iskutilavuus:  2,0 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 8-vaihteinen automaatti
Volvo S90 ja V90 ovat Volvon vuodesta 2016 lähtien valmistamia edustusluokan henkilöautomalleja, jotka korvasivat edeltäneet S80- ja V70-mallit. S90 ja V90 jakavat perusrakenteensa Volvo XC90:n kanssa. Ne valittiin vuoden autoksi Suomessa 2017.
Volvo S90 ja V90 (2016–)

Sedan-korinen S90 esiteltiin Detroitin autonäyttelyssä tammikuussa 2016, farmarimalli V90 myöhemmin Genevessä samana keväänä. V90 on muodoiltaan edeltänyttä V70-mallia huomattavasti linjakkaampi. Edeltäjän takaluukun pystysuora muoto on vaihtunut saksalaiskilpailijoiden tapaiseen hieman coupémaisen viistoon linjaan. Tämän vuoksi tavaratilan koko on pienentynyt 15 litralla. Takajalkatiloja on kuitenkin saatu suurennettua V70:een verrattuna.
Vuoden 2017 Euro NCAP -kolaritestistä S90 ja V90 saivat tulokseksi täydet viisi tähteä.
V90 Cross Country esiteltiin syyskuussa 2016.
Marraskuussa 2016 Volvo esitteli erityisesti Kiinan ja Yhdysvaltojen markkinoille suunnatut S90 L- ja S90 Excellence -mallit. S90 L on 120 millimetriä normaalia pidempi malli, jossa lisäpituus on käytetty takaistuintilojen suurentamiseen. Excellence on S90 L -mallin ylellisempi versio, jossa ei ole takaistuintilojen maksimoimiseksi etumatkustajan istuinta. Auto onkin tarkoitettu lähinnä autonkuljettajan ajettavaksi. Samalla valmistaja ilmoitti, että suuri osa S90:n tuotannosta on tarkoitus siirtää Ruotsista Kiinaan lähivuosien aikana.
Vuonna 2020 mallit kokivat pienen kasvojenkohotuksen, jossa etupuskurin alareuna muotoiltiin uudelleen ja etusumuvalot vaihtuivat uusiin. Lisäksi V90:n takavaloja uudistettiin.
Aiheesta muualla

Kuvia tai muita tiedostoja aiheesta Volvo S90 (2016) Wikimedia Commonsissa
Kuvia tai muita tiedostoja aiheesta Volvo V90 (2016) Wikimedia Commonsissa
Volvo V90
Volvo V90 Cross Country
Volvo S90L
Facelift-mallin Volvo S90.
Facelift-mallin Volvo V90.
Schimmel

| Wilhelm Schimmel Pianofortefabrik GmbH |
| --- | --- |

Perustettu:  1885
Perustaja:  Wilhelm Schimmel vanhempi
Kotipaikka:  Braunschweig, Saksa
Toimiala:  soitinvalmistus
Tuotteet:  pianot ja flyygelit
Omistaja:  Pearl River (90 %), Schimmelin perhe
Kotisivu:  www.schimmel-piano.de
Infobox OKVirheellinen NIMI-arvo: 
Schimmel (Wilhelm Schimmel Pianofortefabrik GmbH) on Saksan suurin pianojen, flyygelien ja muiden akustisten kosketinsoittimien valmistaja. Suurin osa tuotteista viedään ulkomaille. Vuodesta 2016 yrityksen pääomistaja on ollut kiinalainen Pearl River -pianoyhtiö.
Historiaa

Schimmel-pianotehtaan perusti Wilhelm Schimmel vanhempi (1854–1946) Leipzigin lähelle vuonna 1885. Vuonna 1891 tuotanto laajentui tehdasmittakaavaan, ja toinen tehdas samalle seudulle perustettiin 1897. Jo varhain Schimmelistä tuli Sachsen-Weimarin herttuan ja Romanian kuningashuoneen hovihankkija. Ensimmäiseen maailmansotaan mennessä Schimmel oli rakentanut jo noin 10 000 pianoa, mutta sitten toiminta vaikeutui. Vuonna 1927 yrityksen otti johtoonsa Wilhelm Arno Schimmel (1898–1961), ja pari vuotta myöhemmin Schimmel fuusioitui muiden pianovalmistajien kanssa osuuskunnaksi nimeltä Deutsche Pianowerke AG (DPW) ja muutti Leipzigista Braunschweigiin. Wilhelm Arno Schimmel lähti vuonna 1931 perustamaan omaa pianotehdastaan, mutta palasi takaisin hänen tehtaansa tuhouduttua pommituksissa 1944 ja jatkoi yrityksen johdossa kuolemaansa vuonna 1961 saakka. Tuolloin tehdas työllisti jo 400 henkeä ja oli valmistanut yli 50 000 pianoa. Schimmelin osuus Länsi-Saksassa myydyistä pianoista oli 1960-luvulla noin kolmannes. 1970-luvun alussa Schimmel aloitti yhteistyön ranskalaisen Société Gaveau-Erardin kanssa, jonka pianomerkkejä olivat Gaveau, Erard ja Pleyel.
Schimmelin vähemmistöomistajana 25 prosentin osuudella oli 2000-luvulla joitakin vuosia japanilainen Yamaha. Vuonna 2016 kiinalainen Pearl River -pianoyhtiö osti 90 prosenttia Schimmelin osakkeista.
Aiheesta muualla

Wilhelm Schimmel Pianofortefabrik GmbH
Terry Brooks

| Terry Brooks |
| --- | --- |
 Brooks Luccan Comics & Games -tapahtumassa vuonna 2016.
Henkilötiedot
Syntynyt: 8. tammikuuta 1944 (ikä 80) Sterling, Illinois, Yhdysvallat
Ammatti:  kirjailija
Kirjailija
Äidinkieli: englanti
Esikoisteos:  Sword of Shannara (1977)
Aiheesta muualla
terrybrooks.net
Löydä lisää kirjailijoitaKirjallisuuden teemasivulta
Terry Brooks (s. 8. tammikuuta 1944 Illinois, Yhdysvallat) on yhdysvaltalainen fantasiakirjailija.
Brooks opiskeli englanninkielistä kirjallisuutta Hamilton Collegessa ja toimi valmistumisensa jälkeen juristina. Ensimmäisen romaaninsa Sword of Shannara hän julkaisi vuonna 1977. Teos pysyi New York Timesin bestseller-listoilla yli viisi kuukautta.
Shannara-sarjaan pohjautuva televisiosarja The Shannara Chronicles sai ensiesityksensä vuonna 2016 MTV-kanavalla. Sarjan ovat luoneet Alfred Gough ja Miles Millar.
Suomennetut teokset

Shannaran perintö -sarja:
Shannaran jälkeläiset.  ((The scions of Shannara, 1990.) Suomentanut Paula Herranen)  WSOY, 1995.  ISBN 951-0-20537-0
Shannaran druidi.  ((The druid of Shannara, 1991.) Suomentanut Paula Herranen)  WSOY, 1998.  ISBN 951-0-22788-9
Shannaran kuningatar.  ((The elf queen of Shannara, 1992.) Suomentanut Paula Herranen)  WSOY, 1995.  ISBN 951-0-20537-0
Shannaran talismaanit.  ((The talismans of Shannara, 1993.) Suomentanut Paula Herranen)  WSOY, 1999.  ISBN 951-0-23817-1
Star wars: Episodi 1, Pimeä uhka.  ((Star Wars: Episode I: The phantom menace, 1999.) Suomentanut Ilkka Äärelä. Perustuu George Lucasin aiheeseen ja käsikirjoitukseen)  WSOY, 1999.  ISBN 951-0-23495-8